Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 3 Pv 283/13/1101	Bratislava I, 19.6.2014
EEČ : 2-8-223-2014

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava I zo dňa 23.5.2013, spisová značka 3 Pv 283/13/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v presne nezistenom období si zadovážila ručne ušúľanú cigaretu, o ktorej bolo jej skúmaním v Kriminalistickom a expertíznom ústave Policajného zboru Bratislava zistené, že sa jedná o zmes sušeného tabaku a konope s hmotnosťou 0,231 g obsahujúcej viac ako 0,01 g účinnej látky tetrahydrokanabinolu, čo zodpovedá 1 obvykle jednorázovej dávke drogy, a túto mala vo svojej držbe až do 21. apríla 2013 do cca 03.45 hod., kedy drogu v Bratislave na Kollárskej ulici pri podniku zvanom „Babylon“ dobrovoľne vydala počas kontroly policajnej hliadke, pričom konope (Cannabis) je v zmysle zákona NR SR číslo 139/1998 Z. z. o omamných a psychotropných látkach v znení neskorších predpisov zaradené do I. skupiny omamných látok,

Uznesením prokurátora Okresnej prokuratúry Bratislava I zo dňa 23.5.2013, spisová značka 3 Pv 283/13/1101, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením dozorujúcej prokurátorky Okresnej prokuratúry Bratislava I číslo konania 3 Pv 283/13-6 z 23. mája 2013, právoplatným 7. júna 2013, bolo postupom podľa ustanovenia § 216 odsek 1 písmeno a) Trestného poriadku trestné stíhanie obvinenej XXXXX za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 odsek 1 Trestného zákona vedené na skutkovom základe uvedenom vo výrokovej časti tohto uznesenia podmienečne zastavené. Súčasne bola obvinenej XXXXX určená skúšobná doba podmienečného zastavenia trestného stíhania v trvaní 12 mesiacov. Obvinenej nebola uložená povinnosť nahradiť škodu spôsobenú trestným činom a ani žiadne z primeraných obmedzení smerujúcich k tomu, aby viedol riadny život.

Skúšobná doba podmienečného zastavenia trestného stíhania začala plynúť právoplatnosťou uznesenia dozorujúcej prokurátorky číslo konania 3 Pv 283/13-6 z 23. mája 2013, t. j. 7. júna 2013. Skúšobná doba v trvaní 12 mesiacov teda uplynula 7. júna 2014.

Po uplynutí skúšobnej doby som preskúmala splnenie podmienok pre rozhodnutie o osvedčení obvinenej v skúšobnej dobe podmienečného zastavenia trestného stíhania.

Podľa ustanovenia § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Zo správ zadovážených k osobe obvinenej som zistila, že obvinená XXXXX nebola v skúšobnej dobe podmienečného zastavenia trestného stíhania súdne trestaná a ani na území Slovenskej republiky prejednávaná za priestupok.

V priebehu skúšobnej doby podmienečného zastavenia jej trestného stíhania bolo obvinenej XXXXX vznesené obvinenie za prečin ublíženia na zdraví podľa § 157 odsek 1, odsek 2 písmeno a) Trestného zákona, pričom sa jedná o nedbanlivostné spôsobenie dopravnej nehody, pri ktorej bola chodcovi ako poškodenému spôsobená ťažká ujma na zdraví. K spáchaniu tohto skutku malo dôjsť 23. novembra 2013, čo znamená v priebehu skúšobnej doby podmienečného zastavenia jej trestného stíhania za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 odsek 1 Trestného zákona.

Zastávam názor, že spáchanie vyššie uvedeného prečinu, za ktorý ale obvinená ešte nebola právoplatne odsúdená, t. j. zatiaľ vo vzťahu k tomuto skutku a obvinenej XXXXX platí zásada prezumpcie neviny, nie je zo strany obvinenej XXXXX takým konaním, či už závažným alebo menej závažným, ktoré by malo vplyv na jej prípadné neosvedčenie sa v skúšobnej dobe podmienečného zastavenia jeho trestného stíhania.

Vyhodnotením všetkých správ získaných k osobe obvinenej XXXXX a k jej správaniu počas skúšobnej doby podmienečného zastavenia trestného stíhania som dospela k záveru, že obvinená XXXXX splnila podmienky uvedené v ustanovení § 217 Trestného poriadku. Z tohto dôvodu som rozhodla o osvedčení sa obvinenej v skúšobnej dobe podmienečného zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Soňa Juríčková
prokurátorka